da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da cs da en da da sv da da fr en da de da da de fr da de nl da da da en da da da da da fr ceb en nl ceb fr de da da
Er du altanejer, har du sikkert oplevet en af disse sjove ting.
15 tegn på, at du er altanejer
af Thea Lind Thomsen 31.08.2018
Bor du i byen, og er du så heldig at have en altan, så er der sikkert et eller flere af disse punkter, du kan genkende fra dit liv som altanejer. Læs bare med her!
Det, der har fået dig til at slå dig ned i byen, er sikkert, at du elsker det pulserende liv, der er der. Men samtidig vil du måske helst ikke undvære at kunne dyrke dine grønne fingre og få jord under neglene. Og så er en altan jo det perfekte kompromis!   Er du lige blevet altanejer, eller har du haft en altan i mange år? Uanset hvad er der sikkert et eller flere af nedenstående punkter, du kan nikke genkendende til.
15 tegn på, at du er altanejer
#1: Du kan ikke helt finde ud af at begrænse dig, når det kommer til mængden af planter på din altan   Hvad enten du har en lille eller stor altan, har du problemer med at vurdere, hvor mange planter der realistisk set faktisk er plads - eller ikke plads - til på altanen. Derfor ligner den til tider lidt af en urskov, og du har for længst opgivet at få plads til bord og stole.    #2: Din morgenrutine starter altid med at tage et kig ud på din altan for at se, om der er vokset en ny, lille spire frem   ... Og når det sker, lyser stoltheden ud af dig. You made this!   #3: Du bruger en stor del af din tid på at vifte duer væk fra gelænderet   Der er under ingen omtstændigheder nogen due – eller anden stor fugl - der skal bygge rede i dine altankasser, så så snart du kan høre den mindste lyd ude fra altanen, flyver du op af sofaen med armene viftende til begge sider.   Læs også: Sådan får du det bedste ud af din altan   #4: Allerede i december begynder du at planlægge, hvilke planter du skal dyrke næste år, og hvor på altanen de skal stå   Hvilke nye sorter skal du teste? Hvor mange af hver sort er der plads til? Du har en nøje tilrettelagt plan klar – måske endda en optegning over placering, blomstringstidspunkt og lignende, længe før altansæsonen går i gang.   #5: Du har vænnet dig til at bo i byen, så du kan nemt lukke billarmen ude og være i totalt zen, når du sidder på din altan   … Hvis en yngre nabo hører høj musik fra sin altan, er det dog en helt anden sag. På altanen er det jo meningen, at man blot skal slappe af, vande planter og nyde en god tår kaffe?!   #6: Om foråret er det næsten ikke til at se ud af dine vinduer, fordi vindueskarmene er fyldt med små spirer, som bare venter på at blive plantet ud   Begrænsningens kunst er ikke din stærke side, når du står på planteskolen og skal vælge frø, som du forspirer i alle ledige vindueskarme.   #7: Du har en evig diskussion med dig selv, om pladsen på altanen udnyttes bedst med blomstrende planter eller spiselige afgrøder   Det er jo så lækkert med hjemmedyrkede grøntsager. Men samtidig er det også et helt fantastisk syn med farverige blomster. What to do?! Heldigvis har du med tiden fundet ud af, at der er mange spiselige planter, som også er dekorative. Pyyyh!   #8: Når du nyder en sommerstund på altanen, bliver du stædigt siddende i den bagende sol, selvom der er +30 grader og du føler, at et hedeslag er på vej   Det er jo med at udnytte det gode vejr, når det endelig er der. Altanen skal bruges og nydes så meget som overhovedet muligt!   #9: At vande planter på altanen er som meditation   Det er en afstressende aftenrutine for dig at vande dine planter før sengetid. Ren nydelse!   #10: Før sommerplanterne er visnet ned, er du allerede i gang med at planlægge, hvilke vinterblomster du skal have i dine krukker og altankasser   Skal det være lyng, hyacinter eller måske skimmia? Der er altid noget at tage sig til på altanen!   Find inspiration til, hvordan du gør din altan vinterklar her.   #11: Du ved, at der er nogle ting ved det at være altanejer, der er besværlige - men du udfører dem alligevel med glæde   Fx har du adskillige gange slæbt en stor plante i krukke, fx et oliventræ, eller en pose med ny jord op ad trapperne til fjerde sal. Men du gør det gerne, for du ved, hvor glad du bliver, hver gang du træder ud på din fine altan.   #12: Du er meget ærekær og beskyttende over for dine planter   På grund af den dyrebare plads på altanen er det nøje udvalgte planter, du har her. Planterne bliver passet med stor omhu, og hvis der går utøj i planterne, sidder du nærmest klar med pincet og lup for at fjerne hver og én.    #13: Du ved, at du muligvis udfordrer skæbnen en smule ved at tilføje flere og flere store, tunge krukker på altanen   Hvor mange kilo planteglæde er det egentlig lovligt og muligt at have på altanen? Hmm ... Grænsen er i hvert fald ikke nået endnu!   #14: I vinterperioden bliver din altan forvandlet til en miniversion af Tivoli, fordi du bare ikke kan få lyskæder nok   Du ville med sikkerhed vinde enhver julelyskonkurrence - men det ser jo bare så hyggeligt ud!   #15: Selvom det egentlig er blevet for koldt til at sidde ude på altanen, holder du fast i, at det stadig er altanvejr   Findes der egentlig en sæson, der ikke er altanvenlig?! Du tager da bare alle dine puder, tæpper og skind med ud og skaber hulestemning på altanen.   Læs også: Romantisk altan i sydeuropæisk stil
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik